Toimittajien johtaminen - LOGY (Suomen Osto- ja Logistiikkayhdistys LOGY ry)
Aika: 23.5.2018 8:30 - 24.5.2018 16:30
Ulkoisten resurssien käyttö muodostaa suurimman osan yrityksen liiketoiminnan kustannuksista. Näiden resurssien hallinnassa on keskeistä se, miten toimittajia johdetaan ja kehitetään. Hallittu ja ohjattu toimittajasuhde tuo tulosta! Tältä kurssilta saat entistä paremmat avaimet parempaan ja tuottavaan verkostoyhteistyöhön.
Osaat suunnitella ja kehittää erilaisia toimittajasuhteita
Osaat analysoida hankintoja kategorioiden näkökulmasta
Osaat hyödyntää vaikuttamistaitoja ja eri keinoja hankinnan tavoitteiden toteuttamisessa
Kurssin aineisto perustuu laaja-alaiseen käytännön kokemukseen ja toisaalta vahvaan otteeseen alan viimeisimmästä akateemisesta tutkimuksesta. Kurssin aikana keskustelemme ja käymme läpi tapausesimerkkejä ja teemme ryhmätöitä, joissa pääset soveltamaan käytäntöön teoriassa opittuja asioita. Samalla saat valmiuksia menetelmien ja välineiden hyödyntämiseen käytännössä ja kehittämisen apuna omassa toimintaympäristössäsi.
Kurssi sopii sekä tuotteiden että palvelujen hankinta- ja ostojohtajille ja -päälliköille. Kaikille hankintatoimen tehtävissä toimiville henkilöille, jotka vastaavat toimittajan suorituksesta ja kehittävät toimittajasuhteita tai ovat siirtymässä näihin tehtäviin.
Kurssi on osa hankinnan koulutusohjelmaa (taso 3), mutta sen voi suorittaa myös erikseen.
Pääset tutustumaan kurssin ohjelmaan yläpalkista löytyvästä kohdasta Ohjelma.
Kurssilla käsiteltäviä aihealueita:
Suunnitelmallinen ja johdettu SRM
Toimittajien luokittelu ja toimittajasuhteen segmentointi
Yhteistyön intensiteetti eri toimittajien kanssa
Yhteistyö strategisten ja kriittisten toimittajien kanssa
Yhteinen toimittajasuhdesuunnitelma sidosryhmien kanssa
Voimasuhteiden merkitys
Toimittajan toimitusverkosto
Ymmärrys toimittajasuhteen hallinnan ”työkalupakista”
Sisäisen yhteistyön toimintamallit
Yhteistyön eri keinot oman organisaation sisällä
Sisäiset tiimit ja roolit toimittajasuhteiden johtamisessa
Toimittajasuhteen seuranta ja kehittäminen
Kehittämisen työkalupakki
Toimittajien suorituksen johtaminen ja seuranta
Toimittajien arvioinnin menetelmät
Liiketoimintasuhteen päättäminen
Vuorovaikuttamisen taidot hankinnoissa
Kuinka johtaa ihmisiä, jotka eivät ole suoraan alaisiasi
”Selling your idea”
Tilannejohtaminen ja haasteelliset tilanteet
Kurssilla kuullaan myös yrityspuheenvuoroja alan johtavista yrityksistä, sekä viedään teoriaa käytäntöön käytännönläheisen casen kautta.